මේ සැකකරුට ජී.පී.එස් යන්ත්‍ර භාවිතය සම්බන්ධයෙන් පුහුණුවක් ලබා දීමට ද සංතෝෂන් මාස්ටර් නමැත්තා සැලසුම්කරමින් තිබුණු බවට අධිකරණයෙන් කරුණු අනාවරණය විය.අංක 219, ගාලුපාර , දෙහිවල ලිපිනයේ පිහිටි බේකරියේ සේවයේ කරන මුවාවෙන් සැකකරු මේ දත්ත රැස් කර ඇති අතර ජෙයන්ති නගර් පදිංචි කනගලිංගම් භවානන්දන් නොහොත් ආනන්දන් යන සැකකරු කිළිනොච්චියට ගොස් සිටිය දී ඉකුත්11දින ත්‍රස්ත විමර්ශන කොට්ඨාසය අත්අඩංගුවට ගෙන ඇත.රැකියා විරහිත ද්‍රවිඩ තරුණයන් හා එල්ටීටීඊ සංවිධානයේ හිටපු සමාජිකයන් යොදවා 2009 වසරේ දී ආරක්ෂක හමුදාවන් විසින් සිදු කළ මානුෂිය මෙහෙයුම් අවසන් වීමට පෙර එල්ටීටීඊ සංවිධානය විසින් විවිධ ස්ථානවල සුක්ෂම ලෙස සඟවන ලද අවි ආයුධ හා යුද උපකරණ නැවත ගොඩගෙන කිසියම් ත්‍රස්ත ක්‍රියාවක් සඳහා අවශ්‍යවු විට පහසුවෙන් ලබා ගත හැකි පරිදි නැවත ස්ථානවල සඟවා ඇති බවට තොරතරු අනාවරණය වී තිබේ.මේවන විට තරුණයන් 50කට අධික සංඛ්‍යාවක් මේ කටයුතු සඳහා යොදවා ඇති බවත් ඔහුන් උතුරු නැගෙනහිර හා කොළඹ තදාසන්න ප්‍රදේශවලට යොමු කර ඇති බවට තොරතුරු හෙළි ව ඇති බව පවසන පොලිසිය කොළඹ ප්‍රදේශයේ ක්‍රියාකාරකම් සඳහා යොදවා සිටි එල්ටීටීඊ සැකකරු එලාලේ උතුර, එලාලේ , චුන්නාගම් පදිංචි නාගරාජා හරන් යන අය ඉකුත් 11 වන දින අත්අඩංගුවට ගත් බව පැවසීය.මේ ක්‍රියාකාරකම් මෙහෙයවන ප්‍රබල කොටි සමාජිකයා වන ගෝබී නමැත්තා අත්අඩංගුවට ගැනීමට පරික්ෂණ පවත්වන බවත් ඔහු භාවිත කරනු ලැබු දුරකථන අංක සම්බන්ධයෙන් විශ්ලේෂණයක් සිදු කොට අංක56/2 කොට්ටේඅඩි, විශ්වමඩු ලිපිනයේ පදිංචි රවින්ද්‍රන් මදිනි නමැත්තිය ඉකුත් 11 වැනි දින අත්අඩංගුවට ගත් අතර ඇයගේ ප්‍රකාශ මත ඉඩමේ වළ දමා තිබු පුපුරන ද්‍රව්‍ය තොගයක් සොයා ගත් බවට පොලිසිය අධිකරණයට කරුණු වාර්තා කර තිබිණි.ජංගම දුරකථන පහක් ,‍ බෝම්බ ඇති ස්ථාන හඳුනා ගන්නා යන්ත්‍ර, ආර්.පී.ජී ජීව උණ්ඩ දෙකක්, මෝටාර් ජීව උණ්ඩ තුනක්, තමිලන් ගුණ්ඩු වර්ගයේ අත්බෝම්බ තුනක්, පැති බෝම්බ එකක්, ටී.56 ජිව උණ්ඩ 375, පොලිසිය විසින් සොයා ගෙන තිබේ.මේ නඩු භාණ්ඩ විශේෂ කාර්යය බළකායේ නිලධාරින් ලවා නිශ්ක්‍රිය කරවා වාර්තාවක් අධිකරණයට ඉදිරිපත් කරන ලෙසට අධිකරණය විසින් නියෝගයක් ද නිකුත් කෙරිණි.මේ ක්‍රියාකාරකම්වලට සම්බන්ධ තවත් සැකකරුවන් වන එලාලේ උතුර, එලාලේ, චුන්නාගම් පදිංචි සුන්දරලිංගම් අගිලන්, නො 339, ජෙයන්ති නගර් පදිංචි තම්බයියා කනගලිංගම් බවානන්දන් නොහොත් ආනන්දන්, නො 395, ජෙයන්ති නගර්, පදිංචි පුබාලසිංහම් නිශාන්තන්, නො 28/04 වැල්ලවත්ත පදංචි කිරුබාරත්නම් පරමගුරුනාදන්, අංක 1106 පාලතුර් ත්‍රිකුණාමලය පදිංචි කජිබන් ෂර්මිලා මුලතිව් පදිංචි අගස්තියන් ජෙස්ටින් ප්‍රබාකරන් නොහොත් සුමන් සැකකරුවන් අත්අඩංගුවට අධිකරණ නියෝග මත කොළඹ ත්‍රස්ත විමර්ශන විමර්ශන ඒකකයේ රැඳවුම් නියෝග මත රඳවා වැඩිදුර පරික්ෂණ මෙහෙය වන බවට පොලිසිය අධිකරණයට කරුණු වාර්තා කොට තිබිණි.මේ සැකකරුවන් අතරින් අගස්තියන් ඥානසිලන් හා කනගලිංගම් භාවානන්දන් නොහොත් ආනන්දන් යන අය මෙසේ මහෙස්ත්‍රාත්වරිය හමුවේ ප්‍රකාශයන් ලබා දීමට අධිකරණයෙන් ඉල්ලිම් කොට තිබිණි..